ಪ್ರೀಸ್ಲಿಯ ಕಾಮೋತ್ತೇಜಕ ಆಕರ್ಷಣೆ ಮತ್ತು ಛಾಯಾಚಿತ್ರಕ್ಕನುಗುಣವಾದ ರೂಪಗಳು ಎಲ್ಲೆಡೆಯೂ ಮನ್ನಣೆಗಳಿಸುತ್ತಿದ್ದವು. ಅವನನ್ನು 1968ರ ಮರಳಿಬಂದಾಗಿನ ಕಾರ್ಯಕ್ರಮದಲ್ಲಿ ನೋಡುವವರೆಗೂ ಪ್ರೀಸ್ಲಿಯ ಅಭಿಮಾನಿಯಾಗಿಲ್ಲದಿದ್ದ ಟೆಲಿವಿಷನ್ ನಿರ್ದೇಶಕ ಸ್ಟೀವ್ ಬೈಂಡರ್ "ನಾನು ಬಾಣದಷ್ಟೇ ನೇರ (ಕೊಂಕುರಹಿತ), ನಾನು ಹೇಳಬೇಕಾದ್ದೆಂದರೆ, ಗಂಡಾಗಲಿ, ಹೆಣ್ಣಾಗಲಿ, ಅವನನ್ನು ಒಮ್ಮೆ ನೋಡಿದರಾಯ್ತು, ನಿಂತು ನೋಡಲೇಬೇಕು. ಅವನು ಅಂತಹ ಸ್ಫುರದ್ರೂಪಿ. ಅವನು ಮಹಾತಾರೆಯೆಂದು ತಿಳಿಯದಿದ್ದರೂ ಅದರಿಂದ ೇನೂ ವ್ಯತ್ಯಾಸವಾಗುತ್ತಿರಲಿಲ್ಲ.ಅವನು ಕೊಠಡಿಯಲ್ಲಿ ನಡೆದರೆ ಸಾಕು, ಒಬ್ಬ ವಿಶೇಷ ವ್ಯಕ್ತಿಯು ನಿಮ್ಮ ಮುಂದಿರುವ ಅನುಭವವಾಗುತ್ತಿತ್ತು" ಎನ್ನುತ್ತಾರೆ. ಅವನ ಪ್ರದರ್ಶನ ಶೈಲಿ ಮತ್ತು ಅವನ ಶಾರೀರಿಕ ಸೌಂದರ್ಯಗಳು ಅವನ ಉದ್ರೇಕದಾಯಕ ರೂಪವನ್ನು ಬಿಂಬಿಸಲು ಕಾರಣವಾದವು. 1970ರಲ್ಲಿ ಜಾರ್ಜ್ ಮೆಲ್ಲಿ ಅವನನ್ನು "ಲೈಂಗಿಕ ಉಪಮೆಗಳ ಮಾಲಿಕ, ಗಿಟಾರನ್ನು ಲಿಂಗದಂತೆಯೂ, ಹುಡುಗಿಯಂತೆಯೂ ಹಿಡಿದು ಆಡಿಸುವವನು" ಎಂದು ವರ್ಣಿಸಿದನು. ಪ್ರೀಸ್ಲಿಯ ಮರಣಾನಂತರ ಅವನನ್ನು ಸ್ಮರಿಸುತ್ತಾ ಲೆಸ್ಟರ್ ಬ್ಯಾಂಗ್ಡ್ "ಅಸಭ್ಯವಾದ, ವ್ಯಕ್ತವಾದ, ಆಶ್ಲೀಲವಾದ ಲೈಂಗಿಕ ಹುಚ್ಚನ್ನು ಅಮೆರಿಕದ ಜನಪ್ರಿಯ ಕಲೆಗಳಿಗೆ ತಂದೊಡ್ಡಿದವನು" ಎನ್ನುತ್ತಾರೆ. ಎಡ್ ಸುಲೀವಾನ್ ಪ್ರೀಸ್ಲಿಯ ಶರಾಯಿಯಲ್ಲಿ ಒಂದು ಸೋಡಾ ಬಾಟಲ್ ಇದ್ದಿರಬಹುದೆಂದು ಹೇಳಿದುದರ ರೀತಿಯಲ್ಲೇ ಅದು ಅಂತೆಯೇ ಇರಿಸಿದ ಶೌಚದ ಕಾಗದದ ಡುರುಳಿಯೆಂದೂ, ಸೀಸದ ತುಂಡೆಂದೂ ವದಂತಿಗಳು ಹಬ್ಬಿದವು.

ಪ್ರೀಸ್ಲಿಯು ಹೆಣ್ಣುಗಳಲ್ಲಿ ಆಸಕ್ತನಾಗಿರುವಂತಹ ಮೂರ್ತಿಯಾಗಿ ಬಿಂಬಿಸಲ್ಪಟ್ಟರೂ ಕೆಲವು ಸಂಪ್ರದಾಯಸ್ಥ ವಿಮರ್ಶಕರು ಅವನ ಬಿಂಬಿತವು ಅಷ್ಟು ಸ್ಪಷ್ಟವಾದುದಲ್ಲವೆನ್ನುತ್ತಾರೆ. 1959ರಲ್ಲಿ "ಸೈಟ್ ಎಂಡ್ ಸೌಂಡ್" ನ ಪೀಟರ್ ಜಾನ್ ಡೈಯರ್ ಅವನ ತೆರೆಯ ಮೇಲಿನ ರೂಪವನ್ನು "ಉಭಯಲಿಂಗಗಳನ್ನೂ ಕೆಣಕುವಂತಹ ರೂಪ" ಎಂದು ವರ್ಣಿಸುತ್ತಾರೆ. "ಜೈಲ್ ಹೌಸ್ ರಾಕ್" " ಹಾಡಿನ ನೃತ್ಯರೂಪಕದಲ್ಲಿ ಪ್ರೀಸ್ಲಿಯ "ಉದ್ರೇಕಕರ ನುಲಿಯುವಿಕೆ"ಯು ಚಲನಚಿತ್ರದ ಹಾಡುಗಳಲ್ಲಿ ಕಾಣುವ "ಶೃಂಗಾರಸ ಭರಿತತೆಯಲ್ಲಿ ಮನೋಹಾರಿಯಾದ, ಸಲಿಂಗೋದ್ರೇಕಾಪೂರಿತವೂ ಆಗಬಹುದಾದಂತಹ, ಪುರುಷನ ರೂಪವನ್ನು ಪ್ರತಿಬಿಂಬಿಸುತ್ತದೆ" ಎನ್ನುತ್ತಾರೆ ಬ್ರೆಟ್ ಫಾರ್ಮರ್. ಯ್ವೋನೆ ಟಾಕ್ಸರ್ ಕಂಡಂತೆ "ಎಲ್ಚಿಸ್ ಕರ್ಷವಿಕರ್ಷಗಳ ಮಿಳ್ರಣವಾಗಿದ್ದು ವಿಚಿತ್ರವಾದ ಸ್ತ್ರೀತ್ವವನ್ನು ಬಿಂಬಿಸುತ್ತಲೇ ಬಿಳಿಯ ಕಾರ್ಮಿಕ ವರ್ಗದವರ ಪೌರುಷಭರಿತ ಢಾಳಾದ ಲೈಂಗಿಕ ಪ್ರದರ್ಶನವನ್ನೂ ಎತ್ತಿತೋರಿಸುತ್ತಿತ್ತು"

ಪ್ರೀಸ್ಲಿಯನ್ನು ಲೈಂಗಿಕ ಲಾಂಛನ (ಸೆಕ್ಡ್ ಸಿಂಬಲ್) ಎಂದು ದೃಢೀಕರಿಸುವ ಅಂಶಗಳೆಂದರೆ ಅವನು ವಿವಿಧ ಹಾಲಿವಟುಡ್ ತಾರೆಯರು ಮತ್ತು ತಾರಾಲೋಕಕ್ಕೆ ಲಗ್ಗೆ ಇಡುತ್ತಿರುವವರೊಂದಿಗೆ ನಡೆಸುತ್ತಿದ್ದ ಪ್ರಣಯದಾಟಗಳು; 1950ರ ದಶಕದಲ್ಲಿ ನಟಾಲಿ ವುಡ್ ನಿಂದ 1960ರ ದಶಕದಲ್ಲಿ ಆನ್-ಮಾರ್ಗರೇಟ್ ವರೆಗೂ ಮತ್ತು ಕ್ಯಾಂಡಿಸ್ ಬರ್ಜೆನ್ ಮತ್ತು ಸಿಬಿಲ್ ಷೆಪರ್ಡ್ ಡೊಂದಿಗೆ 1970ರ ದಶಕದಲ್ಲೂ ಅವನ ಹೆಸರು ಜೋಡಿಸಲ್ಪಟ್ಟಿತ್ತು. ಪ್ರೀಸ್ಲಿಯ ಮೊದಲ ಗೆಳತಿಯರಲ್ಲಿ ಒಬ್ಬಳಾದ ಮೆಂಫಿಸ್ ನ ಜೂನ್ ಜುವಾನಿಕೋ, ನಂತರದ ದಿನಗಳಲ್ಲಿ ಪಾರ್ಕರ್ ಯಾವಾಗಲೂ ಪ್ರಚಾರ ದೊರೆಯುವ ಹೆಣ್ಣುಗಳೊಡನೆ ಮಾತ್ರ ಪ್ರೀಸ್ಲಿ ಓಡಾಡುವಂತೆ ಪ್ರೋತ್ಸಾಹಿಸಿದನೆಂದು ನಿಂದಿಸಿದಳು. ಆದರೆ ಪ್ರೀಸ್ಲಿ ಹಾಲಿವುಡ್ ಗೆ ಹೊಂಡಿಕೊಳ್ಳಲೇ ಇಲ್ಲ ಮತ್ತು ಈ ಎಲ್ಲಾ ಸಂಬಂಧಗಳೂ ಗಹನತೆಯನ್ನು ಪಡೆಯಲೇ ಇಲ್ಲ.

ಲೈಂಗಿಕ ಲಾಂಛನ (ಸೆಕ್ಸ್‌ ಸಿಂಬಲ್‌)
ವರ್ಣೀಯ ವಿಷಯಗಳು
ಹಾಡುಗಾರಿಕೆಯ ಶೈಲಿ ಮತ್ತು ವಿಸ್ತಾರ
ಮುರಿದು ಬಿದ್ದ ವಿವಾಹ ಮತ್ತು "ಅಲೋಹ ಫ್ರಮ್ ಹವಾಯೀ"